Public procurement notice: Contract Award Notice
Published: 2017-08-18
Buyer: Kombit A/S
Country: DK
Contract type: Services
Procedure: Contract award without prior publication
CPV classification: 72000000
Estimated value: 33000000 DKK

Technical requirements: Kontrakten er en tillægsaftale til den allerede indgåede kontrakt mellem Kombit A/S og Netcompany IT and Business Consulting A/S, vedrørende udvikling m.v. af SAPA. Kontrakten vedrører udvikling af en midlertidig erstatning for støttesystemerne. Der er tale om udvikling af den minimale, tilstrækkelige funktionalitet, der gør det muligt at sætte SAPA i drift.
Netcompany vandt i 2015 udbud af kontrakt om udvikling mv. af SAPA. SAPA er afhængig af data fra de såkaldte støttesystemer (STS), som omfatter en række infrastrukturkomponenter. KMD vandt i 2014 Kombits udbud af kontrakt om udvikling og drift mm. af STS. Pga. gentagne forsinkelser af STS rammes de øvrige projekter, der skal anvende data fra STS, herunder SAPA. SAPA kan ikke idriftsættes uden data fra STS. Kombit har derfor besluttet, at de funktioner og data, som SAPA skulle have anvendt fra STS, i stedet bygges ind i SAPA (benævnes SAPA Interim). Når STS er færdigudviklet, benyttes STS i stedet for SAPA Interim. Leverancen vedr. udvikling og drift af SAPA Interim håndteres som en ændring i medfør af den eksisterende SAPA-kontrakt (Tillæg 1). Udviklingsopgaven omfatter udvikling af den minimale, tilstrækkelige funktionalitet, der gør det muligt at sætte SAPA i drift. Ændringen håndteres i henhold til kontraktens vilkår. Det er muligt for Kombit at opsige Tillæg 1, da der er tale om en midlertidig løsning. Det er Kombits vurdering, at der ikke er tale om ændring af et grundlæggende element, jf. udbudslovens § 178, stk. 2. Det er endvidere Kombits vurdering, at der ikke er tale om en ændring af grundlæggende elementer i SAPA-kontrakten, idet
3) værdien af ændringen ikke overstiger 50 % af værdien af den oprindelige kontrakt, jf. udbudslovens § 183.
Forsinkelsen på STS lyder foreløbigt på ca. 24 måneder, og det kan ikke forventes, at Kombit i forbindelse med planlægningen, skulle have forudset og taget højde for en så betydelig forsinkelse. Ændringen omfatter etablering og drift af en midlertidig løsning, så SAPA kan tages i brug tidligst muligt. Ændringen er af midlertidig karakter og ændrer ikke på det forhold, at SAPA fortsat skal basere sig på STS i henhold til den oprindelige plan, hvorfor kontraktens overordnede karakter ikke ændres. Værdien af den oprindelige kontrakt er på 100-400 000 000 DKK. Endelig er det Kombits vurdering, at udbudslovens § 181 er opfyldt, idet ændringerne er nødvendige for gennemførelsen af kontrakten, og anvendelsen af en anden leverandør ikke kan lade sig gøre uden væsentlig ulempe af økonomisk eller teknisk art og vil forårsage betydelige problemer eller en væsentlig forøgelse af Kombits omkostninger. Ændringen vedrører alene midlertidige foranstaltninger, som med et stærkt begrænset indhold gør det muligt at idriftsætte SAPA. Der er direkte afhængigheder til SAPA, som indebærer, at SAPA Interim vil blive en integreret del af SAPA og derfor også en integreret del af overtagelsesprøven, driftsprøven mv. for SAPA. En tilsvarende sammenknytning af de 2 leverancer med et entydigt ansvar for fejl ville ikke kunne lade sig gøre, hvis SAPA interim leveres af en anden leverandør end SAPA-leverandøren. Det ville endvidere ud fra en teknisk betragtning blive væsentligt dyrere, hvis SAPA Interim skulle indkøbes hos en tredjemand, som ikke er KMD, eller SAPA-leverandøren, som har den nødvendige dybere indsigt i SAPA til at kunne levere de ønskede ydelser til en fornuftig pris.
I henhold til lov om Klagenævnet for Udbud (Lovbekendtgørelse nr. 492 593 aCof 12. maj juni 2010 2016 med senere ændringer) gælder følgende klagefrister i relation til gennemførelse af udbud:
45 kalenderdage efter, at ordregiver har offentliggjort en bekendtgørelse i Den Europæiske Unions Tidende om, at ordregiver har indgået kontrakt. Fristen regnes fra dagen efter den dag, hvor bekendtgørelsen er blevet offentliggjort.